SHBA: Ekstradohet rusi Viktor Bout, i dyshuar për tregëti të paligjshme armësh
Zyrtarë amerikanë thonë se ky hap nuk do të komplikojë marrëdhëniet mes SHBA dhe Rusisës
SHBA kishin kohë që kërkonin ekstradimin e Viktor Bout, një i dyshuar për trafik ndërkombëtar armësh, i cili u kap më shumë se dy vjet më parë në Tailandë. Bout, një pilot i forcës ajrore të ish Bashkimit Sovjetik, është akuzuar për shitjen e armëve të cilat janë përdorur në konfliktet në Afrikë, Lindjen e Mesme, dhe Amerikën e Jugut. Ai do të përballet në SHBA me akuzat e komplotimit për shitje të armëve tek organizatat terroriste, armë të cilat janë përdorur për të vrarë qytetarë amerikanë. Moska ka kundërshtuar vazhdimisht ekstradimin e Bout në SHBA dhe ka bërë thirrje që ai të lirohet e të kthehet në Rusi. Zëdhënësi i Departamentit të Shtetit P.J. Crowley iu tha gazetarëve dje se ai nuk beson që ky zhvillim do të ketë ndikim në marrëdhëneit mes SHBA dhe Rusisë. Ai i karakterizoi marrëdhëniet mes SHBA dhe Rusisë si “ të gjera e të thella”, dhe të udhëhequra nga interesa të përbashkëta kombëtare tha ai Ligjvënësit amerikanë iu drejtuan Tailandës në muajin gusht, duke i thënë se trajtimi i çështjes Bout nga ky vend nuk ishte i ndershëm dhe transparent, dhe paralajmëruan Tajlandën se lirimi i tij mund të dëmtonte marrëdhëniet e këtj vendi me SHBA. Duke folur me gazetarët, gjatë vizitës së tij në Kenia ditën e djeshme, ministri i jashtëm rus Sergei Lavrov tha se ekstradimi është si rezultat e një presion të papreçedentë politik ndaj sistemit gjyqësor dhe qeverisë së Tailandës. Lavrov tha se ministria e jashtëme ruse e konsideron të gjithë këtë situatë si një padrejtësi mizore dhe tha se kjo ministri do të vazhdojë të mbrojë Bout. Crowely tha se zyrtarët e Departamentit të Shtetit janë të vetëdijshëm se si ndjehet qeveria ruse rreth këtij ekstradimi. Ai theksoi se vendimi i Tailandës për të ekstraduar Bout, ishte i drejtë. shtoi ai Gjithashtu dje, nën presidenti i Dumës Ruse, Vladimir Zhirinovski, tha se CIA amerikane i bëri Zotit Bout një akuzë të montuar. Zhirinovski thotë se situata do të komplikojë marrëdhëniet mes SHBA dhe Rusisë. Bout i ka mohuar akuzat ndaj tij, duke thënë se ai është një tregtar i ndershëm që drejton një kompani të transportit ajror të mallrave. Por OKB-ja gjithashtu e ka akuzuar Bout, për aktivitet të dyshuar të trafikut të armëve dhe mbështetje të konflikteve të armatosura në Afrikë. Policia tailandeze dhe agjentët amerikanë të antidrogës e arrestuan Bout në Bankok në mars të vitit 2008 si pjesë e një opracioni ku ishin të përfshirë agjentë amerikanë që hiqeshin sikur ishin pjestarë të Forcës së Armatosur Revolucionare të Kolumbisë, e quajtur FARC. Bout dyshohet se ishte i përfshirë në një marrëveshje për të furnizuar me raketa kundra-ajrore ruse si dhe armatime të tjera. Vitin e kaluar, një gjykatë në Tailandë hodhi poshtë kërkesën për ekstradimin e tij në SHBA, duke thënë se FARC nuk është organizatë terroriste. Departamenti amerikan i Drejtësisë pat thënë se faktet e këtij rasti, ligji i Tailandës dhe të gjitha kushtet e marrëveshjes dypalëshe për ekstradimet mes SHBA dhe Tailandës, e mbështesnin ekstradimin e Bout.